กรมชลประทาน ซ่อมทำนบดินไซด์งานก่อสร้างอาคารระบายน้ำอ่างฯลำเชียงไกร (ตอนล่าง)
นายชูชาติ รักจิตร รองอธิบดีกรมชลประทาน ลงพื้นที่ติดตามความก้าวหน้าการซ่อมแซมทำนบดินชั่วคราว ในพื้นที่ก่อสร้างอาคารระบายน้ำ Service Spillway อ่างเก็บน้ำลำเชียงไกร (ตอนล่าง) จังหวัดนครราชสีมา พร้อมกล่าวว่า ปัจจุบันได้ทำการซ่อมแซมทำนบดินชั่วคราว บริเวณฝั่งขวาของอาคารระบายน้ำ Service Spillway อ่างเก็บน้ำลำเชียงไกร (ตอนล่าง) เสร็จเรียบร้อยแล้ว คงเหลือการดำเนินงานในด้านอื่นๆ เพื่อเสริมความแข็งแรงของประตูระบายน้ำ ทั้งการถมดินบริเวณฝั่งซ้ายของอาคารระบายน้ำล้น การทำคันดินให้สูงขึ้น ขณะนี้ ดำเนินการไปแล้วกว่า 70%สำหรับสถานการณ์น้ำในอ่างเก็บน้ำลำเชียงไกร (ตอนล่าง) ปัจจุบัน (3 ต.ค. 64) มีปริมาณน้ำในอ่างฯ 6.14 ล้าน ลบ.ม. หรือร้อยละ 23 ของความจุอ่างฯ อธิบดีกรมชลประทาน ได้เน้นย้ำในเรื่องการควบคุมการไหลของน้ำในอ่างเก็บน้ำฯ หากสามารถควบคุมการไหลของน้ำได้ จะได้นำแผ่น Stop lock ปิดการระบายน้ำในอ่างฯ เพื่อเร่งเก็บกักน้ำไว้ใช้ในช่วงฤดูแล้งที่กำลังจะมาถึงนี้